Da et fly mandag landede i Aalborg Lufthavn, havde det en ganske særlig fragt ombord. I én af kufferterne gemte der sig nemlig 30 Khat - et euforiserende middel, hvor ruseffekten opstår ved at tygge på blade. Manden med kufferten blev stoppet i lufthavnen, og tirsdag blev han så fremstillet i grundlovsforhør ved Retten i Aalborg. Han er i slutningen af 40'erne og britisk statsborger, og han nægtede i retten ethvert kendskab til kufferten og de mange kilo euforiserende stoffer. - Han sagde i retten, at han ikke var bekendt med, at han havde det med, fortæller anklager ved Nordjyllands Politi Louise Watson. Han blev varetægtsfængslet i 14 dage sigtet for overtrædelse af loven om euforiserende stoffer. Han valgte ikke at kære afgørelsen.

Opsummering:
En britisk statsborger blev tirsdag fremstillet i grundlovsforhør mistænkt for at have smuglet 30 kilo Khat til Danmark.